Source: https://lege5.ro/Gratuit/geytkojzge/dispozitii-privind-statele-membre-a-caror-moneda-este-euro-tratat?dp=gm3tqmzqg42ti
Timestamp: 2019-04-23 00:18:53+00:00

Document:
Dispoziții privind statele membre a căror monedă este euro | Tratat - Lege5.ro
Dispoziții privind statele membre a căror monedă este euro | Tratat
Se introduc un nou capitol 3a și noi articole, 115 A, 115 B și 115C, cu textul următor: - " -
CAPITOLUL 3a Dispoziții privind statele membre a căror monedă este euro
ARTICOLUL 115 A
(1) În scopul de a contribui la buna funcționare a Uniunii economice și monetare și în conformitate cu dispozițiile relevante ale tratatelor, Consiliul adoptă, în conformitate cu procedura relevantă dintre cele prevăzute la articolele 99 și 104, cu excepția procedurii prevăzute la articolul 104 alineatul (14), măsuri privind statele membre a căror monedă este euro pentru:
(a) a consolida coordonarea și supravegherea disciplinei lor bugetare;
(b) a elabora, în ceea ce le privește, orientările de politică economică, veghind ca acestea să fie compatibile cu cele adoptate pentru întreaga Uniune și asigurând supravegherea acestora.
(2) La votul privind măsurile prevăzute la alineatul (1) iau parte numai membrii Consiliului reprezentând statele membre a căror monedă este euro.
Majoritatea calificată a membrilor menționați anterior se definește în conformitate cu articolul 205 alineatul (3) litera (a).
ARTICOLUL 115 B
Condițiile de organizare a reuniunilor miniștrilor statelor membre a căror monedă este euro se stabilesc prin Protocolul privind Eurogrupul.
ARTICOLUL 115 C
(1) Pentru a asigura locul monedei euro în sistemul monetar internațional, Consiliul, la propunerea Comisiei, adoptă o decizie de stabilire a pozițiilor comune cu privire la problemele de interes special pentru Uniunea economică și monetară în cadrul instituțiilor și conferințelor financiare internaționale competente. Consiliul hotărăște după consultarea Băncii Centrale Europene.
(2) Consiliul, la propunerea Comisiei, poate adopta măsurile corespunzătoare pentru a asigura o reprezentare unificată în cadrul instituțiilor și al conferințelor financiare internaționale. Consiliul hotărăște după consultarea Băncii Centrale Europene.
(3) La votul privind măsurile prevăzute la alineatele (1) și (2) iau parte numai membrii Consiliului reprezentând statele membre a căror monedă este euro.
Majoritatea calificată a membrilor menționați anterior se definește în conformitate cu articolul 205 alineatul (3) litera (a)."
Politici privind controlul la frontiere, dreptul de azil și imigrarea
Dispoziții privind statele membre a căror monedă este euro
Organele consultative ale Uniunii

References: ARTICOLUL 115
 articolul 104
 articolul 205

ARTICOLUL 115

ARTICOLUL 115
 articolul 205